《隐静分题得静字》
宋代·章甫

平生苦爱閒，多病复便静。
每为林下游，忽若醉而醒。
茲山昔曾登，当暑毛骨冷。
碧霄环佩声，古木旌幢影。
五峰如高人，一一各秀颖。
俗驾难久留，佇立但俄顷。
别来三十载，往往梦清境。
从公得再来，共此春日永。
凭高惬幽思，即事发深省。
然灯战枯棋，临水瀹新茗。
兴阑下山去，妙处心已领。
晓雨湿篮舆，冲泥度前岭。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。